Komisijos reglamentas (EB) Nr. 1141/98
1998 m. birželio 2 d.
iš dalies keičiantis Reglamentą (EB) Nr. 1464/95 dėl specialiųjų išsamių taisyklių, reglamentuojančių importo ir eksporto licencijų sistemos taikymą cukraus sektoriuje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos reglamentą (EEB) Nr. 1785/81 dėl bendro cukraus sektoriaus rinkų organizavimo [1] su paskutiniais pakeitimais, padarytais Reglamentu (EB) Nr. 1599/96 [2], ypač į jo 13 straipsnio 2 dalies b punktą,
kadangi Komisijos reglamentas (EB) Nr. 495/97 [3] iš dalies keičia Komisijos reglamento (EEB) Nr. 3665/87 [4] su paskutiniais pakeitimais, padarytais Reglamentu (EB) Nr. 604/98 [5], 2a straipsnio redakciją, nustatydamas leidžiančias nukrypti nuo bendrųjų nuostatų nuostatas, pagal kurias pratęsiamas eksporto licencijos galiojimas, apimantis išankstinį grąžinamosios išmokos už produktą, klasifikuojamą 12 skaitmenų produktų kodu, išskyrus 16 licencijos skiltyje nurodytą kodą, jeigu abu produktai priklauso tai pačiai produktų grupei, nustatymą; kadangi siekiant taikyti naująją Reglamento (EEB) Nr. 3665/87 2a straipsnio redakciją produktams, kuriuos reglamentuoja bendro cukraus rinkos organizavimo principai, būtina nustatyti šių produktų grupių sudėtį;
kadangi, siekiant kontroliuoti prekybos su trečiosiomis šalimis srautus, reikėtų taip pat numatyti užstato pateikimą inulino sirupui, kuris klasifikuojamas pagal KN 17029080 kodą;
kadangi Komisijos reglamento (EB) Nr. 1464/95 [6] su pakeitimais, padarytais Reglamentu (EB) Nr. 2136/95 [7], 2 ir 8 straipsniai turi būti atitinkamai iš dalies pakeisti;
kadangi šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1464/95 iš dalies keičiamas taip:
1) 2 straipsnyje:
a) esamas tekstas tampa 1 dalimi;
b) pridedama tokia dalis:
"2. Taikant Reglamento (EEB) Nr. 3665/87 2a straipsnio 2 dalį, Reglamento (EEB) Nr. 1785/81 1 straipsnio 1 dalyje minimi produktai pateikiami šiose produktų grupėse:
- a punkte minimi produktai sudaro produktų grupę,
- d punkte minimi produktai sudaro produktų grupę,
- f ir g punktuose minimi produktai sudaro produktų grupę.";
2) prie 8 straipsnio 1 dalies c punkto paskutinės įtraukos pridedamas toks sakinys:
"ir 0,60 ekiu inulino sirupui, klasifikuojamam pagal KN 17029080 kodą."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Tačiau tiems atvejams, kurie dar neužbaigti jo paskelbimo dieną, taikoma 1 straipsnio 1 dalis.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. birželio 2 d.